Εστίαση στον ορίζοντα γεγονότων μαύρης τρύπας. Το πολυμέσο είναι προσομοίωση.
Η καμπύλωση του χωροχρόνου σε μαύρη τρύπα.
Σύμφωνα με τη Γενική θεωρία της Σχετικότητας, ο **ορίζοντας των γεγονότων** (αγγλικά: Event horizon) είναι το σημείο στον χωροχρόνο εντός του οποίου τα γεγονότα δεν μπορούν να επηρεάσουν τον παρατηρητή, καθώς η βαρύτητα ισοδυναμεί με καμπύλωση του χωροχρόνου. Δηλαδή, είναι το "σημείο χωρίς επιστροφή", δηλαδή το σημείο στο οποίο η βαρυτική έλξη γίνεται τόσο δυνατή, ώστε κάθε διαφυγή να είναι αδύνατη, ακόμα και αυτή του φωτός. Ο ορίζοντας των γεγονότων σχετίζεται με τη μαύρη τρύπα.

Στις μαύρες τρύπες δημιουργείται μία σημειακή ιδιομορφία, το οποίο σημαίνει ότι υπάρχει περιοχή του χωροχρόνου, άρα του χώρου, στην οποία η ταχύτητα του φωτός είναι μικρότερη της ταχύτητας διαφυγής. Επομένως, αφού η ταχύτητα του φωτός είναι η μεγαλύτερη ταχύτητα του σύμπαντος, αν δεν γίνεται να ξεφύγει το φως, τότε δεν μπορεί να ξεφύγει τίποτα. Φως το οποίο τυχόν πηγάζει μέσα από τον ορίζοντα, δεν μπορεί να φτάσει ποτέ τον εξωτερικό παρατηρητή. Παρομοίως, οποιοδήποτε αντικείμενο το οποίο πλησιάζει τον ορίζοντα από την πλευρά του παρατηρητή, φαίνεται σαν να επιβραδύνεται, να μην μπορεί ποτέ να περάσει τον ορίζοντα και, με το πέρας του χρόνου, το χρώμα του να μετατοπίζεται προς το ερυθρό. Το αντικείμενο που ταξιδεύει, ωστόσο, δεν αντιλαμβάνεται οποιαδήποτε περίεργη επιρροή, και στην ουσία, περνάει μέσα από τον ορίζοντα σε χρόνο ο οποίος μπορεί να οριστεί.

Παρόλα αυτά, υπάρχει μία οριακή περιοχή στην οποία το φως μόλις που θα ξεφεύγει, δηλαδή η ταχύτητα διαφυγής θα είναι ίση με την ταχύτητα του φωτός, αυτή η περιοχή ονομάζεται ορίζοντας γεγονότων. Δεν μπορεί να ξεφύγει φως μέσα από αυτόν τον ορίζοντα, άρα όλα τα γεγονότα που μπορούν να ειδωθούν βρίσκονται το πολύ μέχρι τον ορίζοντα, εξ ού και το όνομα.

Γυμνή μοναδικότητα
------------------

Αναπαράσταση της καμπύλωσης του χωροχρόνου σε μαύρη τρύπα. Αριστερά η σημειακή ιδιομορφία με ορίζοντα γεγονότων, δεξιά η σημειακή ανωμαλία.
Τουλάχιστον θεωρητικά, ο ορίζοντας γεγονότων προστατεύει το σύμπαν από τις σημειακές ιδιομορφίες. Αν μπορούσε να υπάρξει σημειακή ιδιομορφία χωρίς ορίζοντα γεγονότων, αυτό θα ήταν ολέθριο για το σύμπαν. Μία τέτοια ιδιομορφία, ορατή από μακριά, ονομάζεται γυμνή μοναδικότητα.

Ομοιότητες και διαφορές με την εντροπία
---------------------------------------

Ο ορίζοντας γεγονότων έχει κοινά χαρακτηριστικά με την εντροπία. Ο ορίζοντας γεγονότων αυξάνει πάντα, όπως αυξάνει και η εντροπία. Σημαντική διαφορά, όμως είναι ότι ο ορίζοντας γεγονότων μπορεί να μειωθεί, ενώ αυτό δε συμβαίνει με την εντροπία.

Παραπομπές
----------

1. ↑  Eric Chaisson (1990). *Relatively Speaking: Relativity, Black Holes, and the Fate of the Universe*. W. W. Norton & Company. σελ. 213. ISBN 978-0393306750.
2. ↑  Χώκινγκ, Στήβεν. «Οι μαύρες τρύπες». *Το Χρονικό του Χρόνου* (στα Αγγλικά).

Δείτε επίσης
------------

* Μαύρη τρύπα

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μαύρη τρύπα |
| --- |
|  |
| Τύποι | 
* Σβάρτσιλντ
* Στρεπτή
* Φορτισμένη
* Ψηφιακή
* Διπλή
 |  |
|  |
| Μέγεθος | 
* Αστρική
* Ενδιάμεση
* Υπερμεγέθης
* Κβάζαρ
	+ Ενεργός γαλακτικός πυρήνας
	+ Μπλέιζαρ
	+ Μεγάλη ομάδα κβάζαρ
 |
|  |
| Σχηματισμός | 
* Αστρική εξέλιξη
* Βαρυτική κατάρρευση
* Αστέρας νετρονίων
* Συμπαγές αστέρι
	+ Κουάρκ
	+ Εξωτικό
* Περιορισμός Tolman–Oppenheimer–Volkoff
* Λευκός νάνος
* Σουπερνόβα
* Υπερνόβα
* Έκρηξη ακτίνων Γάμμα
 |
|  |
| Ιδιότητες | 
* Θερμοδυναμική
* Ακτίνα Σβάρτσιλντ
* M–sigma relation
* Ορίζοντας γεγονότων
* Ημιπεριοδική ταλάντευση
* Σφαίρα φωτονίου
* Εργόσφαιρα
* Ακτινοβολία Χόκινγκ
* Διαδικασία Πένροουζ
* Διαδικασία Blandford–Znajek
* Συσσώρευση του Μπόντι
* Spaghettification
* Βαρυτικός φακός
 |
|  |
| Μοντέλα | 
* Βαρυτική μοναδικότητα
	+ Θεωρήματα μοναδικότητας Πένροουζ–Χόκινγκ
* Πρωτογενής μαύρη τρύπα
* Gravastar
* Σκοτεινό αστέρι
* Αστέρι με σκοτεινή ενέργεια
* Μαύρο αστέρι
* Αντικείμενο σε αιώνια κατάρρευση
* Fuzzball
* Λευκή τρύπα
* Γυμνή μοναδικότητα
* Κυκλική μοναδικότητα
* Παράμετρος Immirzi
* Παράδειγμα μεμβράνης
* Kugelblitz
* Σκουληκότρυπα
* Ημιαστέρας
 |
|  |
| Θέματα | 
* No-hair theorem
* Παράδοξο πληροφοριών
* Κοσμική λογοκρισία
* Ολογραφική αρχή
* Συμπληρωματικότητα μαύρης τρύπας
* Τοίχος προστασίας (φυσική)
* ER=EPR
 |
|  |
| Μετρικές | 
* Σβάρτσιλντ
* Kerr
* Reissner–Nordström
* Kerr–Newman
 |
|  |
| Λίστες | 
* Μαύρες τρύπες
* Πιο μεγάλες
* Κβάζαρ
 |

 |